**Aiden McGeady**| Aiden McGeady |
| Asmeniniai duomenys |
| **Pilnas vardas** | Aiden McGeady |
| Gimimo data | 1986 m. balandžio 4 d. (38 metai) |
| Gimimo vieta | Peislis, Škotija |
| Ūgis | 1,80 m |
| Svoris | 72 kg |
| Klubai |
| Dabar žaidžia | Everton FC |
| **Numeris** | 7 |
| **Pozicija** | krašto saugas |
| Jaunimo klubai |
| 2000–20012001–2004 | Queens Park Rangers FCCeltic FC |
| Profesionalūs klubai\* |
| 2004–20102010–20142014– | Celtic FCSpartak MoscowEverton FC | 185 (31)072 (11)023 0(1) |
| Nacionalinė komanda\*\* |
| 2004– | Airija Airija | 83 (5) |
| \* Skaičiuojama tik pasirodymai ir įvarčiai vietinėje lygoje Duomenys 2014 m. spalio 31 d..
\*\* Nacionalinės komandos pasirodymų irįvarčių duomenys 2016 m.. |

**Aidenas Makgidis** (angl. *Aiden McGeady*; g. 1986 m. balandžio 4 d.) – Airijos nacionalinės rinktinės ir „Everton FC" klubo krašto saugas. Futbolininkas gimė Škotijoje, tačiau pasirinko atstovauti šaliai, iš kurios kilę jo seneliai. Jo tėvas Johnas McGeady taip pat buvo profesionalus futbolininkas, rungtyniavęs „Sheffield United FC" komandoje.

Karjera
-------

### Klubinė karjera

Atstovavo Celtic FC jaunimo bei rezervinei komandoms. Pagrindinėje sudėtyje jis debiutavo 2004 m. būdamas 18, ir pirmosiose rungtynėse pelnė įvartį. Komandai laimėjus čempionatą, kitą sezoną jis debiutavo Čempionų lygos turnyre, rungtynėse su „AC Milan".

2007–08 m. sezonas Makgidžiui buvo itin sėkmingas: jis pelnė 8 įvarčius, atliko 24 rezultatyvius perdavimus ir buvo pripažintas geriausiu Škotijos lygos futbolininku ir geriausiu jaunu Škotijos futbolininku. Iki tol šiuos titulus viename sezone buvo pavykę pelnyti tik Shaun Maloney.

Sekančiame sezone Makgidis buvo didžiausia komandos žvaigždė, tačiau jo prastas žaidimas lėmė tai, kad komanda nelaimėjo čempionato, nusileisdama „Rangers FC", o pats futbolininkas sezono eigoje buvo nubaustas pinigine bauda ir suspenduotas 2 rungtynėms už kivirčus su treneriu Gordonu Strachanu.

2009–10 m. sezone klubas trenerį keitė 2 kartus, o Makgidis pelnė 7 įvarčius ir atliko 16 rezultatyvių perdavimų per 34 rungtynes, tačiau komanda vėl nelaimėjo čempionato ir buvo priversta pasitraukti iš taurės varžybų po pralaimėjimo „Ross County FC". Tai buvo pirmas kartas nuo 2003 m. kai komanda liko be trofėjų.

2010 m. rugpjūtį Makgidis pasirašė 4 su puse metų sutartį su Maskvos „Spartaku". Už jį sumokėta 9,5 mln. svarų sterlingų suma buvo didžiausia, kurią kada nors yra gavęs Škotijos klubas. Pirmajame sezone jis buvo kartą išvarytas iš aikštės, tačiau Rusijos Futbolo federacijos skelbiamų 33 geriausių futbolininkų sąraše užėmė 2 vietą geriausio dešiniojo saugo pozicijoje.

Jau 2012 m. futbolininkas paskelbė, kad, pasibaigus sutarčiai, neketina jos pratęsti ir karjerą tęs kitoje komandoje. 2013 m. gegužę jis buvo diskvalifikuotas 6 rungtynėms (4 – už antrą sezone raudoną kortelę, 2 – už teisėjo įžeidimą), tačiau apeliacinis komitetas bausmę sumažino iki 2 rungtynių. Tų pačių metų lapkritį „dėl trenerio nurodymų nevykdymo" Makgidis buvo nušalintas nuo treniruočių su pagrindine komanda ir neberegistruojamas rungtynėms.

2014 m. sausį, likus pusei metų iki kontrakto pabaigos, jis už neskelbiamą sumą persikėlė į „Everton FC", su kuriuo pasirašė 4 su puse metų sutartį.

Rinktinė
--------

Priklausydamas „Queens Park Rangers FC", futbolininkas atstovavo Škotijos iki 13 metų amžiaus rinktinei turnyre Paryžiuje, tačiau vėliau išreiškė norą žaisti Airijos nacionalinėje rinktinėje. Tam didelę įtaką padarė jo bendraklubis „Celtic FC" vartininkas Packie Bonner, kuris, būdamas airis, rungtyniavo Škotijoje. Škotai taip pat mėgino įkalbėti futbolininką atstovauti jų rinktinei, derybose dalyvavo ir tuometinis jos treneris vokietis Berti Vogts, bet šis sprendimo nepakeitė.

Makgidis debiutavo nacionalinėje rinktinėje 2004 m. liepą rungtynėse su Jamaika. Su komanda jis dalyvavo 2010 m. Pasaulio futbolo čempionate ir 2012 m. Europos čempionate.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Žemyno čempionatai** |
| Lenkija-Ukraina 2012 | I etapas | 3 | 0 | 0 | 0 | 0 |
| Prancūzija 2016 | aštuntfinalis | 3 | 0 | 0 | 0 | 0 |

#### Įvarčiai

| # | Data | Vieta | Varžovas | Įvartis | Rezultatas | Varžybos |
| --- | --- | --- | --- | --- | --- | --- |
| 1 | 2011 m. kovo 26 d. | Dublinas, Airija | Makedonija | **1**–0 | 2–1 | Euro 2012 atranka |
| 2 | 2011 m. spalio 7 d. | Andora | Andora | **2**–0 | 2–0 | Euro 2012 atranka |
| 3 | 2013 m. lapkričio 15 d. | Dublinas, Airija | Latvija | **2**–0 | 3–0 | draugiškos rungtynės |

Šaltiniai
---------

1. ↑
2. ↑   Archyvuota kopija 2004-10-12 iš Wayback Machine projekto.
3. ↑  „Hooray for Holyrood!". Evening Times. 6 February 2012. Nuoroda tikrinta 15 January 2014.
4. ↑  McGeady handed Celtic suspension BBC Sport, 17 December 2008
5. ↑  Валерий Карпин: «Макгиди отстранен от тренировок с основным составом»

Nuorodos
--------

* SOCCERWAY

|  |  |
| --- | --- |
|  | **Vikiteka: Aiden McGeady** – vaizdinė ir garsinė medžiaga  |